තමන් ගේ සිම් පතේ සබඳතාවය සමග පරිශීලකයාට අන්තර්ජාල පහසුකම නොලැබේ නම් පරිශීලකයා ඒ සඳහා විශේෂිත වු ප්‍රදේශයකට ගමන් කලයුතු අතර රජය ඒ සඳහා දිවයිනේ සෑම තැනකම අන්තර්ජාල පහසුකම් ලබාදිය හැකි උපාංග සවිකිරීමේ කාර්යයද කල යුතුය.මුලින් යෝජනා කලාක් මෙන් රජය මෙහෙයුම් සන්නිවේදන සමාගමට පැවරුවේ අන්තර්ජාල පහසුකම් ව්‍යාප්ත කිරීමේ සියලුම මෙහෙයුම් වලට රජය බරපැණ දැරිය යුතුය.වයි ෆයි ආකාරයට අන්තර්ජාලය ලබා දීම පහසු කටයුත්තක් නොවන අතර එය පරිශීලනය කිරීමද එලෙසම පහසු කටයුත්තක් නොවන බවද පැවසිය යුතුමය.පරිශීලකයා සතුව ලැප්ටොප් පරිඝනකයක්,ඩෙස්ක්ටොප් පරිඝනකයක් ( ලංකාවේ සෑම තැනකම වයි ෆයි සබඳතාවය ලබාදේ යැයි උපකල්පනය කරමින් ) හෝ ස්මාර්ට් දුරකථනයක් සතුවේ නම් සෑම දෙනෙකුටම වයි ෆයි ක්‍රමවේදයට අන්තර්ජාල පහසුකම ලබා දිය හැකි අතර වයි ෆයි සම්බඳතාවය නොමැති එහෙත් 3G හෝ GPRS ක්‍රමවේදයන් ගෙන් අන්තර්ජාලයට පිවිසෙන පරිශීලකයන්ට එමගින් සිදුවන්නේ මහත් වු අසාදාරණයකි.ඔවුන්ට අසාදාරණයක් සිදු නොවීමට නම් රජය විසින් ඔවුන්ට අඩු මිල ස්මාර්ට් දුරකථන හෝ සහන මිලට පරිගණක ලබා දිය යුතුය.2014 මුල් කාර්තුව වනවිට ලාංකීය අන්තර්ජාල පරිශීලකයන් ප්‍රමාණය ජනගහනයේ ප්‍රතිශතයක් ලෙස ආසන්න වශයෙන් 21.9% කි.එම ප්‍රතිශතයෙන් කාර්යාල පරිශීකලයින් ආසන්න ලෙස 35% ක පමණ ප්‍රමානයක් වන අතර ඉතිරිය පෞද්ගලික පරිශීලකයින් වේ.බොහෝ කර්යාලයන් තමන්ගේ අන්තර්ජාල පහසුකම සඳහා ADSL ක්‍රමවේදය භාවිතා කරනු ලබන අතර කාර්යාල පරිශීලකයින් අන්තර්ජාලයට පිවිසීමට තම කාර්යාල පරිඝනකය උපයෝගි කරගැනීම හේතුවෙන් නොමිලේ ලබා දෙන අන්තර් ජාල පහසුකම් වලින් ඔවුන්ට අත්වන ප්‍රතිලාභයක් නොමැත.ප්‍රතිලාභයක් අත්වන්නේ නම් ඒ පෞද්ගලික පරිශීලකයින්ටම පමණකි.පෞද්ගලික පරිශීලකයින් වැඩි ප්‍රතිශතයක් මොබයිල් බ්‍රෝඩ්බෑන්ඩ් ඩොන්ගලයන් හරහා අන්තර් ජාලයට පිවිසේ.ඒ හා සමානම ප්‍රතිශතයක් ජංගම දුරකථනමගින් අන්තර්ජාලයත පිවිසෙන අතර සාපේක්ශව සුලු ප්‍රමානයක් ADSL ක්‍රමවේදය භාවිතා කරයි.මොබයිල් බ්‍රෝඩ්බෑන්ඩ් හෝ ADSL ක්‍රමවේදය භාවිතා කරනු ලබන පරිශීලකයින්ට වයි ෆයි ඩොන්ගලයක් අනුසාරයෙන් ගොඩනැංවීමට බලාපොරොත්තු වන වයි ෆයි ජාලයට සම්බන්ඳ වියහැකි අතර ජංගම දුරකථන මගින් අන්තර්ජාලයත පිවිසෙන 52% පමණ වූ ස්මාර්ට් දුරකථන හිමියන්ටද මෙම නොමිලයෙ ලැබෙන වයි ෆයි අන්තර්ජාල සේවාව සමග සම්බන්ඳ වියහැක.